La voluntat de la Secretaria de l'Agenda Urbana i Territori, de dotar als municipis de Catalunya d'un planejament urbanístic general actualitzat, es concreta entre d'altres, en el suport als treballs de base per a la seva formulació, posant èmfasi en la qualitat de la cartografia urbana de bases, la prevenció de riscos naturals i activant aquelles tasques prèvies que han de facilitar la disponibilitat dels elements basics per a redactar els plans.
La Llei d'urbanisme i el seu reglament determinen que cal tenir en conte la prevenció del risc natural, i els nous usos a implantar han de ser compatibles amb les característiques del territori, aportant els estudis complementaris i justificatius que calgui; entre aquests cal destacar:
- Estudi d'Identificació dels Riscos Geològics (EIRG)
D'acord amb el Contracte Programa signat entre la Generalitat de Catalunya i l'Institut Cartogràfic i Geològic de Catalunya (CP-IV), aquest institut elabora al seu càrrec estudis d'identificació de riscos geològics (EIRG) i d'inundabilitat (EIND) per a la redacció dels plans d'ordenació urbanística municipal (POUM) i plans directors urbanístics (PDU), així com per a actuacions especials en indrets amb riscos geològics.
Durant l'any 2019 i fins a març 2020 s'han elaborat deu estudis d'identificació de riscos geològics per als POUM de Sant Esteve Sesrovires, Caldes d'Estrac, Saus, Camallera i Llampaies, Artés i Arres.
I PDU de revisió del sòls no sostenibles de l'Alt Pirineu i una ampliació, Litoral Gironí i una ampliación i Comarques Gironines interiors.
I a més estan 8 d'encarregats i pendents d'acabar: POUM de Puigverd d'Agramunt, Sant Vicenç de Castellet, les Planes d'Hostoles, Sant Vicenç de Torelló i de Nalec, Pla Especial del Recinte de la Muntanya de Montserrat, PDU de l'Àmbit de l'Agulla i una ampliación del PDU de l'activitat econòmica de la Conca d'Òdena.
Pel que fa als estudis d'inundabilitat, durant l ' any 2019 i fins març de 2020, s'han elaborat deu estudis per als POUM de Nalec, les Avellanes i Santa Linya, Rialp, Artés, Verges i San Hipòlit de Voltregà, actualització d'Alcanó, la Cellera de Ter i Quart i PDU de Sant Marçal-Cal Vies.
I a més estan encarregats 6 i pendents d'acabar: POUM de Caldes d'Estrac, les Planes d'Hostoles, Puigverd d'Agramunt, Sant Vicenç de Castellet i Folgueroles i PDU de l'Àmbit de l'Agulla.
També l'ICCG ha realitzat tres informes semestrals per al seguiment dels diposits salins del Cogulló i el Fusteret.
L'ICGC ha elaborat 2 informes semestrals sobre els estudis dels dipòsits salins del Cogulló i el Fusteret com a suport a la Comissió Tècnica d'Avaluació de seguiment del programa del períodes transitori de trasllat de l'activitat minera de Sallent a Súria.
Relacionat amb el Pla director urbanístic de l'Activitat Minera al Bages.
I també un estudi de les esllavissades provocades per unes fortes pluges a una urbanització de Sant Esteve de Sesrovires
Per sol·licitar un Estudi d'indentificació de riscos geològics (EIRG) i/o un Estudi d'inundabilitat (EI) cal que ho feu a través d'EACAT per tramesa genèrica [ enllaç ] especificant:
- motiu, per exemple redacció del POUM.
- delimitació de l'àmbit d'estudi: àmbits de sòl urbà i urbanitzable i àrees on es desenvolupin activitats d'influència de persones.
- nucli o nuclis, urbanitzacions, indrets, etc. que seran objecte d'aquest estudi segons documentació annexa a la sol·licitud.